|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 18/06/2024

**ΔΕΛΤΙΟ ΤΥΠΟΥ**

Σε έκτακτη συνεδρίασή του, σήμερα 18 Ιουνίου, το Διοικητικό Συμβούλιο του Εργατικού Κέντρου Αθήνας, αποφάσισε την πραγματοποίηση 4ωρης Παναθηναϊκής Στάσης Εργασίας, την Πέμπτη 20 Ιουνίου, από τις 11 π.μ. έως τις 3 μ.μ..

Απαιτούμε από την Κυβέρνηση να αποσύρει την κατάπτυστη τροπολογία που βάζει λουκέτο στη ΛΑΡΚΟ, που πετάει εκατοντάδες εργαζόμενους στην ανεργία και οδηγεί στον μαρασμό μεγάλες περιοχές πέντε νομών, με σκοπό την εκποίηση της περιουσίας της επιχείρησης.

Δεν θα περάσουν τα σχέδια της Κυβέρνησης. Να ανανεωθούν άμεσα όλες οι συμβάσεις των εργαζομένων και να λειτουργήσει η ΛΑΡΚΟ με βάση τις ρεαλιστικές προτάσεις των σωματείων. Όλοι στη συγκέντρωση των σωματείων της ΛΑΡΚΟ, την Πέμπτη 20 Ιουνίου και ώρα 12 μ.μ., στο Σύνταγμα.

**Το Δ.Σ.**